CELEX: E2019P0011
Language: et
Date: 2019-12-18 00:00:00
Title: EFTA kohtult nõuandva arvamuse saamise taotlus, mille Beschwerdekommission für Verwaltungsangelegenheiten (haldusasjade vaidluskomisjon) esitas 18. detsembril 2019 seoses kohtuasjaga Adpublisher AG vs. J kohta (Kohtuasi E-11/19) 2020/C 110/07

2.4.2020   
            
            
               ET
            
            
               Euroopa Liidu Teataja
            
            
               C 110/8
            
         
      EFTA kohtult nõuandva arvamuse saamise taotlus, mille Beschwerdekommission für Verwaltungsangelegenheiten (haldusasjade vaidluskomisjon) esitas 18. detsembril 2019 seoses kohtuasjaga Adpublisher AG vs. J kohta
      (Kohtuasi E-11/19)
      (2020/C 110/07)
      
         Beschwerdekommission für Verwaltungsangelegenheiten (haldusasjade vaidluskomisjon) esitas 18. detsembril 2019 EFTA kohtule taotluse, mis saabus kohtukantseleisse 23. detsembril 2019, nõuandva arvamuse saamiseks kohtuasjas Adpublisher AG vs. J. Arvamust taotleti järgmistes küsimustes:
      
                  1.
               
               
                  kas Euroopa Parlamendi ja nõukogu 27. aprilli 2016. aasta määrusest (EL) 2016/679 füüsiliste isikute kaitse kohta isikuandmete töötlemisel ja selliste andmete vaba liikumise ning direktiivi 95/46/EÜ kehtetuks tunnistamise kohta (edaspidi „isikuandmete kaitse üldmäärus“)) või muudest EMP õiguse sätetest tuleneb, et kaebuse läbivaatamist puudutav võistlev üldmenetlus võib isikuandmete kaitse üldmääruse kohaselt toimuda ilma, et kaebemenetluses avaldataks kaebuse esitanud isiku nimi ja aadress?
                  Kui vastus sellele küsimusele on jaatav: kas sellisel juhul peab anonüümimiseks vähemalt esmapilgul olema õigustatud põhjus või ei ole anonüümimiseks vaja põhjendusi?
               
            
                  2.
               
               
                  Kas liikmesriigi menetlusõigusega peab olema tagatud, et isikuandmete kaitse üldmääruse artikli 77 kohase kaebuse läbivaatamise menetluses saab andmesubjekt kõigi teiste riiklike apellatsiooniorganite poole pöörduda tasuta ja et andmesubjektilt ei saa nõuda kulude hüvitamist?
               
            
                  3.
               
               
                  Kui vastus esimesele küsimusele on jaatav ja vastus teisele küsimusele on eitav – teisisõnu, kui kaebuse läbivaatamist puudutav võistlev üldmenetlus võib toimuda isikuandmete kaitse üldmääruse kohaselt ilma, et kaebemenetluses avaldataks kaebuse esitanud isiku nimi ja aadress, ning riikliku menetlusõigusega ei pea olema tagatud, et isikuandmete kaitse üldmääruse artikli 77 kohase kaebuse läbivaatamise menetluses saab andmesubjekt kõigi teiste riiklike apellatsiooniorganite poole pöörduda tasuta –, tekib järgmine küsimus: kuidas saab anonüümseks jäävalt andmesubjektilt sisse nõuda kaebuse menetlemise tulemusel tehtud otsusega ettenähtud kulud?